Mamă din SUA, acuzată că a încercat să-și vândă bebelușul. Câți bani a cerut
O femeie din Florida este acuzată că a încercat să își vândă fiica de 18 luni pentru 500 de dolari, a anunțat poliția.
Jessica Woods, în vârstă de 33 de ani, a fost arestată sub acuzația de abuz și abandonarea a unui copil, potrivit unei declarații a Departamentului de Poliție din Palatka pe Facebook, potrivit People.
Poliția a declarat că femeia hoinărea cu fiica sa în jurul unei întreprinderi locale din Palatka când un angajat a întrebat-o dacă are nevoie de ajutor.
"Femeia i-a spus cetățeanului că nu are nevoie de nimic, dar, s-a oferit să îi vândă copilul pentru 500 de dolari. bărbatul a refuzat să cumpere copilul, femeia a plecat, lăsându-și fiica în urmă", au precizat autoritățile.
Angajatul a adus imediat copilul la Departamentul de Poliție din Palatka.
Ofițerii și avocatul victimelor din cadrul agenției au acordat îngrijiri fetei până când Departamentul pentru Copii și Familii a preluat-o în custodie.
Poliția a declarat că fetița a fost dusă în centrul de plasament.
Detectivii au obținut un mandat de arestare, iar femeia a fost arestată pe 7 martie. Ea este reținută în închisoarea din comitatul Putnam pe o cauțiune de 255.000 de dolari.
Un reprezentant al biroului procurorului de stat din Florida, R.J. Larizza, a declarat pentru PEOPLE că "încă analizează cazul și nu au depus toate dovezile".